text: নবান্ন হল পশ্চিমবঙ্গের হাওড়া শহরের একটি সরকারি ভবন। পশ্চিমবঙ্গের রাজ্য সচিবালয় ও প্রধান প্রশাসনিক দপ্তর মহাকরণ ভবনের সংস্কারের জন্য বর্তমানে এই ভবনটি অস্থায়ীভাবে পশ্চিমবঙ্গ রাজ্য সচিবালয় হিসেবে ব্যবহৃত হচ্ছে। ২০১৩ সালের ৫ অক্টোবর এখানে সচিবালয় চালু করেন রাজ্যের মুখ্যমন্ত্রী মমতা বন্দ্যোপাধ্যায়।
  
  ভবন 
  
  নবান্ন ভবনটি ১৪ তলা উঁচু। এটিতে সরকারের বস্ত্র বিভাগ ও হুগলি রিভার ব্রিজ কমিশনারেটের (এইচআরবিসি) কার্যালয় ছিল। পূর্ত দফতর বর্তমানে এটিকে সচিবালয়ের আকার দিয়েছে। নবান্নের উপরের তলায় মুখ্যমন্ত্রীর কার্যালয় অবস্থিত
  
  পাদটীকা 
  
  বিষয়শ্রেণী:পশ্চিমবঙ্গ সরকার
  বিষয়শ্রেণী:হাওড়ার ভবন ও স্থাপনা
title: নবান্ন (ভবন)